CPH บวกต่อ 20% ขานรับกำไร Q2 โต 28 เท่าตัว แตะ 108 ล้านบาท
CPH บวกต่อ 20% ขานรับกำไร Q2 โต 28 เท่าตัว แตะ 108 ล้านบาท ดันงวด 6 เดือนแรกพลิกกำไร 155.52 ล้านบาท มั่นใจผลประกอบการปีนี้เติบโตอย่างแข็งแกร่ง
CPH บวกต่อ 20% ขานรับกำไร Q2 โต 28 เท่าตัว แตะ 108 ล้านบาท ดันงวด 6 เดือนแรกพลิกกำไร 155.52 ล้านบาท มั่นใจผลประกอบการปีนี้เติบโตอย่างแข็งแกร่ง
16 ส.ค. 2565

ผู้สื่อข่าวรายงานว่า วันนี้ (16 ส.ค. 65) ณ เวลา 10:29 น. ราคาหุ้น บริษัท คาสเซ่อร์พีคโฮลดิ้งส์ จำกัด (มหาชน) หรือ CPH อยู่ที่ระดับ 50.00 บาท บวก 8.50 บาท หรือ 20.48% สูงสุดที่ระดับ 52.50 บาท ต่ำสุดที่ระดับ 44.75 บาท ด้วยมูลค่าการซื้อขาย 556.48 ล้านบาท

บริษัทรายงานผลการดำเนินงานไตรมาส 2 สิ้นสุดวันที่ 30 มิ.ย. 65 มีกำไรสุทธิ 107.86 ล้านบาท เพิ่มขึ้น 2,823.04% จากงวดเดียวกันของปีก่อนมีกำไรสุทธิ 3.69 ล้านบาท ซึ่งเป็นผลจากกลุ่มธุรกิจเสื้อผ้าสำเร็จรูปมีรายได้รวมจากการขายในไตรมาส 2/2565 จำนวน 681.72 ล้านบาท เพิ่มขึ้น 104.03% จากงวดเดียวกันของปีก่อน 334.12 ล้านบาท ด้วยจากคำสั่งซื้อที่เพิ่มขึ้นและอัตราแลกเปลี่ยนสกุลเงินบาทต่อดอลลาร์สหรัฐที่ปรับตัวอ่อนค่า
ขณะที่กลุ่มธุรกิจพัฒนาอสังหาริมทรัพย์มีรายได้รวมจากการขายในไตรมาส 2/65 จำนวน 43.31 ล้านบาท เพิ่มขึ้น 184.62% จากงวดเดียวกันของปีก่อนมีรายได้รวม 15.92 ล้านบาท ซึ่งมาจากการขายที่ดินและบ้านแบบใหม่ซึ้งอยู่ในทำเลที่ดี
ส่วนผลการดำเนินงานงวด 6 เดือนแรก สิ้นสุดวันที่ 30 มิ.ย. 65  บริษัทพลิกมีกำไรสุทธิ 155.52 ล้านบาท จากงวดเดียวกันขาดทุนสุทธิ 26.62 ล้านบาท